b'\n_START_ARTICLE_\nProfilinis mokymas\n_START_PARAGRAPH_\nProfilinis mokymas \xe2\x80\x93 viena i\xc5\xa1 diferencijuoto ugdymo form\xc5\xb3. Jo esm\xc4\x97 yra mokymo diferencijavimas atsi\xc5\xbevelgiant \xc4\xaf moksleivi\xc5\xb3 siekius, polinkius, geb\xc4\x97jimus, sudarant jiems galimybes pasirinkti mokymosi krypt\xc4\xaf atitinkan\xc4\x8dius dalykus bei skirtingus j\xc5\xb3 kursus. Jis \xc4\xafgyvendinamas moksleivius suskirstant \xc4\xaf gana pastovias grupes, atsi\xc5\xbevelgiant \xc4\xaf j\xc5\xb3 siekius bei paj\xc4\x97gum\xc4\x85. Sudaryta grup\xc4\x97 mokosi to ar kito dalyko pagal vien\xc4\x85 i\xc5\xa1 keleto alternatyvi\xc5\xb3 skirtingo sud\xc4\x97tingumo program\xc5\xb3, kurios tarpusavyje skiriasi tikslais, turiniu, mokymo metodais ir pasiekim\xc5\xb3 reikalavimais. Mokant profiliuotai, kai kurie mokomieji dalykai gali b\xc5\xabti i\xc5\xa1 viso ned\xc4\x97stomi.\n_START_SECTION_\nIstorija\n_START_PARAGRAPH_\n1998 metais patvirtintas profilinis mokymo modelis kelet\xc4\x85 met\xc5\xb3 buvo eksperimentuojamas bei koreguojamas._NEWLINE_Profilinis mokymas Lietuvos bendr\xc4\x85j\xc4\xaf i\xc5\xa1silavinim\xc4\x85 teikian\xc4\x8di\xc5\xb3 mokykl\xc5\xb3 11 klas\xc4\x97se (gimnazij\xc5\xb3 3 klas\xc4\x97se, profesini\xc5\xb3 mokykl\xc5\xb3 1 ir 2 kursuose) \xc4\xafvestas nuo 2000 m. rugs\xc4\x97jo 1 dienos._NEWLINE_Pagrindin\xc4\x97s mokyklos 9\xe2\x80\x9310 klas\xc4\x97se ir gimnazijos 1\xe2\x80\x932 klas\xc4\x97se moksleiviai kryptingai rengiami pasirinkti profil\xc4\xaf, skatinami kuo visapusi\xc5\xa1kiau i\xc5\xa1bandyti j\xc4\x97gas ir geriau suvokti savo polinkius, geb\xc4\x97jimus ir siekius. Profilinis mokymas ma\xc5\xbeina atotr\xc5\xabk\xc4\xaf tarp akademin\xc4\x97s bendrojo lavinimo krypties ir profesinio mokymo, neskatindamas per ankstyvos moksleivi\xc5\xb3 specializacijos.\n_START_SECTION_\nProfiliai\n_START_PARAGRAPH_\nLietuvos bendrojo lavinimo sistemoje klostosi keturi ugdymo profiliai: Humanitarinis; Realinis; Technologinis ir Meninis._NEWLINE_Kiekvienas profilis priklausomai nuo savo specifikos gali tur\xc4\x97ti siauresni\xc5\xb3 pakraip\xc5\xb3: a) humanitarinis: b) realinis: c) technologinis: d) meninis.\n_START_SECTION_\nKritika\n_START_PARAGRAPH_\nProfilinis mokymas kritikuojamas, nes rengia menkai ra\xc5\xa1tingus, siauro i\xc5\xa1silavinimo mokinius. Mokymosi kr\xc5\xabvis profilin\xc4\x97se klas\xc4\x97se ne tik nesuma\xc5\xbe\xc4\x97jo, bet netgi gerokai padid\xc4\x97jo, lyginat j\xc4\xaf su mokymosi kr\xc5\xabviu 9-10 klas\xc4\x97se, parod\xc4\x97 \xc5\xa0vietimo ir mokslo ministerijos u\xc5\xbesakymu bendrov\xc4\x97s \xe2\x80\x9eFactus Dominus\xe2\x80\x9c atliktas mokslinis tyrimas \xe2\x80\x9eProfilinio mokymosi problemos\xe2\x80\x9c.'